
UNSEEN OKAYAMA TOTTORI 
LOVE AUTUMN 6D 4N โดยสายการบินไทย [TG]

	โปรแกรมการเดินทาง
	เช้า
	เที่ยง
	ค่ำ
	โรงแรมที่พัก

	1
	กรุงเทพฯ (สนามบินสุวรรณภูมิ) - โอซาก้า (สนามบินคันไซ) (TG622 : 23.59-07.20)
	
	
	
	

	2
	โอซาก้า (สนามบินคันไซ) – เมืองฮิเมจิ – ชมใบไม้เปลี่ยนสีปราสาทฮิเมจิ (ด้านนอก) – เมืองโอคายาม่า – ชมใบไม้เปลี่ยนสี สวนโอกายามะ โคราคุเอ็น
	✈
	
	
	OKAYAMA HOTEL AREA
หรือเทียบเท่า ★★★

	3
	น้ำตกคันบะ - นั่งกระเช้าชมวิวใบไม้เปลี่ยนสี ภูเขาไดเซ็น (ฟูจิ แห่ง ทตโตริ ) - ฟาร์มโคนมไดเซน มากิบะ มิรุคุ โนะ ซาโตะ – แช่น้ำแร่ธรรมชาติ + บุฟเฟต์เบียร์ท้องถิ่นไดเซน
	
	
World Beer Awards 2011
	
	Daisen Resort & Spa
หรือเทียบเท่า ★★★ [♨]

	4
	โคนันทาวน์ - พิพิธภัณฑ์ยอดนักสืบจิ๋วโคนัน(รวมค่าเข้าชม) - เมืองคุราโยชิ - โกดังกำแพงขาวคุราโยชิ - ชมใบไม้เปลี่ยนสี ณ สวนสาธารณะสวนอุซึบุกิ – อิออนมอลล์ ทตโตริ คิตะ
	
	
	อิสระ
	TOTTORI HOTEL AREA
หรือเทียบเท่า ★★★

	5
	เนินทรายทตโตริ – เมืองโทโยโอกะ - ชมใบไม้เปลี่ยนสีปราสาทอิซุชิ - เมืองเกียวโต – ช้อปปิ้งถนนชิโจ
	
	
	อิสระ
	KYOTO HOTEL AREA
หรือเทียบเท่า ★★★

	6
	กิจกรรมชงชา – RINKU PREMIUM OUTLET - โอซาก้า (สนามบินคันไซ) – กรุงเทพฯ (สนามบินสุวรรณภูมิ) (TG673 : 17.25-22.00)
	
	อิสระ
	✈
	

	-หาการจัดที่นั่งบนเครื่องบิน จะเป็นไปตามที่สายการบินเป็นผู้กำหนด ซึ่งทางบริษัทฯ ไม่สามารถเข้าไปจัดการได้แต่อย่างใด 
-ห้องพักโรงแรมในญี่ปุ่นอาจแตกต่างกัน จึงทำให้ห้องพักแบบห้องเดี่ยว (Single) , ห้องพักคู่ (Twin / Double) และห้องพักแบบ  3 ท่าน (Triple) อาจจะไม่ได้อยู่ในชั้นเดียวกัน หรือ อยู่ติดกัน 
**ในกรณีที่ท่านจองห้องพักแบบ TRIPLE [2 เตียง + 1 ที่นอนเสริม] แล้วทางโรงแรมไม่สามารถจัดหาห้องพัก แบบ TRIPLE ได้ ทางบริษัทขอสงวนสิทธิในการจัดห้องพักแบบ แยก 2 ห้อง คือ [1TWN+1 SGL] แทน **




	
อัตราค่าบริการ

	วันเดินทาง
	ผู้ใหญ่พัก 2-3 ท่าน
ท่านละ
	เด็กอายุ ไม่เกิน 7 ปี ไม่ใช้เตียง
	พักเดี่ยว
	ราคาไม่รวมตั๋ว

	29 ต.ค. – 03 พ.ย. 2569
	54,900.-
	51,900.-
	12,900.-
	39,900.-

	05-10 พฤศจิกายน 2569
	55,900.-
	52,900.-
	12,900.-
	40,900.-

	12-17 พฤศจิกายน 2569
	57,900.-
	54,900.-
	12,900.-
	42,900.-

	19-24 พฤศจิกายน 2569
	57,900.-
	54,900.-
	12,900.-
	42,900.-

	26 พ.ย. – 01 ธ.ค. 2569
	57,900.-
	54,900.-
	12,900.-
	42,900.-

	ราคาเด็กทารก [อายุไม่ถึง 2 ปีบริบูรณ์ ณ วันเดินทางกลับ] ท่านละ 10,500 บาท 
ราคานี้รวมรายการทัวร์ ตั๋วเครื่องบิน ไม่มีราคาเด็ก เนื่องจากเป็นราคาพิเศษ

	ราคาทัวร์ข้างต้นยังไม่รวมค่าทิปมัคคุเทศก์และคนขับรถรวม 2,000 บาท/ท่าน/ทริป 
ขออนุญาตินำเก็บ ณ สนามบินวันแรก
**บริษัทขอสงวนสิทธิ์ในการสลับสถานที่ท่องเที่ยวในรายการตามความเหมาะสม ของสภาพอากาศ ณ วันเดินทาง เพื่อประโยชน์สูงสุดของลูกค้าเป็นสำคัญ**




	วันแรก
	กรุงเทพฯ (สนามบินสุวรรณภูมิ) - โอซาก้า (สนามบินคันไซ) (TG622 : 23.59-07.20)

	20.00 น.
	พร้อมกันที่สนามบินสุวรรณภูมิ เคาน์เตอร์สายการบินไทย เจ้าหน้าที่ให้การต้อนรับและอำนวยความสะดวกด้านเอกสารและสัมภาระ

	23.59 น.
	ออกเดินทางสู่ สนามบินคันไซ ประเทศญี่ปุ่น โดย สายการบินไทย เที่ยวบินที่ TG622
(สายการบินมีบริการอาหารและเครื่องดื่มบนเครื่อง)

	วันที่สอง
	โอซาก้า (สนามบินคันไซ) – เมืองฮิเมจิ – ชมใบไม้เปลี่ยนสีปราสาทฮิเมจิ (ด้านนอก) – เมืองโอคายาม่า – ชมใบไม้เปลี่ยนสี สวนโอกายามะ โคราคุเอ็น

	07.20 น.
	เดินทางถึง สนามบินคันไซ ประเทศญี่ปุ่น (เวลาท้องถิ่นเร็วกว่าเวลาประเทศไทย 2 ชม.) ผ่านขั้นตอนการตรวจคนเข้าเมือง ด่านศุลกากร และรับกระเป๋าเรียบร้อยแล้ว [สำคัญมาก!! ไม่อนุญาตให้นำอาหารสด จำพวก เนื้อสัตว์ พืช ผัก ผลไม้ เข้าประเทศญี่ปุ่นหากฝ่าฝืนมีโทษจับปรับได้]

	
	เดินทางสู่ เมืองฮิเมจิ (Himeji) ตั้งอยู่ทางฝั่งตะวันตกเฉียงใต้ของจังหวัดเฮียวโกะ เมืองนี้เต็มไปด้วยวัฒนธรรมเก่าแก่ของญี่ปุ่นและขึ้นชื่อเรื่องมรดกโลกอย่างปราสาทฮิเมจิ ศิลปหัตถกรรมดั้งเดิมที่สวยงาม

	นำท่านชม ด้านนอก ของ ปราสาทฮิเมจิ ด้วยลักษณะของตัวปราสาทที่มีสีขาวราวกับหิมะในฤดูหนาวจึงมีชื่อเรียกอีกอย่างหนึ่งว่า “ปราสาทนกกระยางขาว” หรือ “ปราสาทนกกระสา” ถือเป็นปราสาทที่ใหญ่โตที่สุดในบรรดาปราสาทที่หลงเหลือมาจากยุคกลางของญี่ปุ่นและถึงแม้ตัวเมืองจะถูกทิ้งระเบิดอย่างหนักในช่วงสงครามโลกครั้งที่ 2 แต่ตัวปราสาทกลับไม่ได้รับความเสียหายแต่อย่างใด และได้รับการยกย่องจากยูเนสโกให้เป็นมรดกโลกและสมบัติประจำชาติญี่ปุ่นเมื่อเดือนธันวาคม ปี 1993 เป็นที่รู้จักกันดีในตำนานพื้นบ้านเกี่ยวกับผีที่ขึ้นชื่อ เรื่อง "ผีนับจาน" หรือซารายาชิกิ คือ เรื่องราวของโอกิกุ สาวใช้ของซามูไรผู้หนึ่งที่ทำจานล้ำค่าของตระกูลซามูไรแตก จึงถูกลงโทษด้วยการโยนร่างลงในบ่อน้ำ โดยในเวลาค่ำคืนจะมีผู้ได้ยินเสียงผู้หญิงโหยหวนดังมาจากบ่อน้ำเป็นเสียงนับจานช้า ๆ จนครบเก้าใบ ซึ่งบ่อน้ำนี้ยังปรากฏมาจนถึงทุกวันนี้ (ใบไม้เปลี่ยนสีขึ้นอยู่กับสภาพอากาศ)

	กลางวัน
	รับประทานอาหารกลางวัน ณ ร้านอาหาร (มื้อที่ 1)

	
	เดินทางสู่ เมืองโอคายาม่า (Okayama) เป็นจังหวัดที่อากาศอบอุ่น และฝนตกน้อยตลอดทั้งปี จึงได้รับสมญานาม "ดินแดนแห่งแสงตะวัน"

	นำท่านชม สวนโคระคุเอ็น (Okayama Korakuen Garden) สวนญี่ปุ่นอายุราว 300 ปี ที่มีความสวยงามติดอันดับต้นๆ ของประเทศ อยู่ใกล้กับปราสาทโอะคะยะมะ ถูกสร้างขึ้นในปี ค.ศ 1687 โดยท่านเจ้าเมือง อิเคดะ ทสึนะมะสะ มีพื้นที่ประมาณ 13 เฮกเตอร์ ไฮไลท์ของสวนโคระคุเอ็นมีทั้งเนินเขา สวนบ๊วย ไร่ชา บ่อน้ำ สามารถเที่ยวชมได้ตลอดทั้งปี โดยเฉพาะช่วงฤดูใบไม้ผลิ ผู้คนจะมาชมดอกบ๊วยและซากุระ ในฤดูใบไม้เปลี่ยนสี สวนจะเต็มไปด้วยใบไม้สีแดงส้มจากต้นเมเปิ้ลเป็นร้อยต้น สวยงามมาก และหน้าร้อนก็มีทุ่งดอกอายาเมะ หรือดอกไอริส บานสะพรั่งเต็มไปหมดสวยงามไม่แพ้กัน (รวมค่าเข้าชมสวน) แต่ไม่รวมค่าเข้าพิพิธภัณฑ์ และค่าเข้าชมปราสาทโอคะยะมะ 900 เยน) (ใบไม้เปลี่ยนสีขึ้นอยู่กับสภาพอากาศ)

	ค่ำ
	รับประทานอาหารค่ำ ณ ห้องอาหารของโรงแรม หรือ ร้านอาหาร (มื้อที่ 2)

	ที่พัก
	OKAYAMA HOTEL AREA หรือเทียบเท่าระดับ 3 ดาว

	วันที่สาม
	น้ำตกคันบะ - นั่งกระเช้าชมวิวใบไม้เปลี่ยนสี ภูเขาไดเซ็น (ฟูจิ แห่ง ทตโตริ ) - ฟาร์มโคนมไดเซน มากิบะ มิรุคุ โนะ ซาโตะ – แช่น้ำแร่ธรรมชาติ 

	เช้า
	รับประทานอาหารเช้า ณ ห้องอาหารของโรงแรม (มื้อที่ 3)

	
	นำท่านเดินทางสู่ น้ำตกคันบะ (Kanba Falls) น้ำตกมีความสูง 110 เมตร และกว้าง 20 เมตร น้ำตกมีลักษณะเป็นชั้นๆ มีน้ำตกเล็กๆ กระจายอยู่หลายแห่ง เป็นศิลปะที่สร้างขึ้นโดยธรรมชาติอย่างแท้จริง ความงามของหุบเขาโดยรอบนั้นงดงามตระการตา ซึ่งถูกเลือกให้เป็น 1 ใน 100 น้ำตกที่มีความสวยงามที่สุดในญี่ปุ่น  และวิวทิวทัศน์ที่สวยงาม 100 แห่งของญี่ปุ่น โดยเฉพาะช่วงใบไม้เปลี่ยนสีจะงดงามเป็นพิเศษ นอกจากนี้ยังเป็นแห่งที่อยู่อาศัยของลิงด้วยลิงป่าเกือบ 200 ตัว ที่อาศัยอยู่ใกล้น้ำตก (ใบไม้เปลี่ยนสีขึ้นอยู่กับสภาพอากาศ)

	[image: ]

	
	นำท่านเดินทางสู่จังหวัดทตโตริ (Tottori) ตั้งอยู่ที่ภูมิภาคชูโงะคุ (Chugoku) สัมผัสความเป็นญี่ปุ่นโบราณซึ่งเคยเจริญรุ่งเรืองมาตั้งแต่สมัยก่อน ยังมีสถานที่ท่องเที่ยวอีกหลากหลายรูปแบบที่ไม่ซ้ำใครในญี่ปุ่น ไม่ว่าจะเป็นเนินทรายทตโตริ เม็ดทรายกว้างไกลสุดสายตา พิพิธภัณฑ์ศิลปะทราย งานประติมากรรมจากทรายแห่งเดียวในโลก หรือจะเป็นเมืองแห่งอสูรน้อย คิทาโร่ และมีรถไฟขบวนพิเศษที่วาดลวดลายเป็นตัวละครเรื่องอสูรน้อย คิทาโร่ อีกด้วย

	
	นั่งกระเช้า จากที่ราบสูง มาสึมิซุโคเก็ง (Masumizu Kogen) สู่จุดชมวิว ใบไม้เปลี่ยนสี บนภูเขาไดเซ็น (Mt. Daizen) ฟูจิ แห่ง ทตโตริ ชมวิวมุมสูงสวยๆพร้อมชมธรรมชาติแบบ 360 องศา วิวที่นี่สวยมากๆแบบพาโนราม่าของชายหาดยูมิกาฮามะ โดยเฉพาะช่วงฤดูใบไม้เปลี่ยนสีที่นี่จะสวยมาก สมกับที่ได้รับการยกย่องให้ภูเขาไดเซ็นเป็นฟูจิซังแห่งทตโตริ (กระเช้าที่นี่จะเป็นแบบเปิด 1 กระเช้านั่งได้ไม่เกิน 2 ท่าน) ใช้เวลานั่งขึ้นไปประมาณ 8 นาที) ภูเขาไดเซ็น (Mt. Daizen) เป็นภูเขาที่สูงที่สุดในภูมิภาคชูโงะคุ (Chugoku) และเป็นสัญลักษณ์ของจังหวัดทตโตริ ในอดีตเคยได้รับการขนานนามว่าเป็น “ภูเขาแห่งพระเจ้า” โดยสูงจากระดับน้ำทะเลถึง 1,729 เมตร ด้วยความอุดมสมบูรณ์จึงถูกยกให้เป็น 1 ใน 100 ภูเขาที่มีชื่อเสียงที่สุดในญี่ปุ่น และเป็นสถานที่ขึ้นชื่อของการชมใบไม้เปลี่ยนสี ช่วงเวลาที่ดีที่สุดเพื่อดูใบไม้เปลี่ยนสีที่ภูเขาไดเซ็น (Mt. Daizen) อยู่ในช่วงปลายเดือนตุลาคมจนถึงต้นเดือนพฤศจิกายน (ใบไม้เปลี่ยนสีขึ้นอยู่กับสภาพอากาศ)

	กลางวัน
	รับประทานอาหารกลางวัน ณ ร้านอาหาร (มื้อที่ 4) เทสเบียร์ท้องถิ่นไดเซ็น เป็นเบียร์ระดับชิ้นโบว์แดงที่ได้รับเลือกให้เป็นอันดับ 1 จากงานประกวดเบียร์ยอดเยี่ยมระดับโลก World Beer Awards 2011

	นำท่านเดินทางสู่ ฟาร์มโคนมไดเซน มากิบะ มิรุคุ โนะ ซาโตะ (Daisen Makiba Milk no Sato) เป็นสถานที่ที่รวบรวมกิจกรรมสนุก ๆ และของอร่อย ๆ อยู่ในพื้นที่ที่เรียกได้ว่าทิวทัศน์งดงามและอากาศดี ที่นี่มีร้านอาหารที่มีเมนูอร่อย ๆ มากมาย ทั้งสเต็กเนื้อวัว ข้าวห่อไข่ ยากินุคุ และที่สำคัยนมวัวของที่ฟาร์มแห่งนี้ ถือเป็นอีกหนึ่งผลิตภัณฑ์ที่มีชื่อเสียงโด่งดังมาก ๆ มีการนำเอานมวัวของที่นี่มาแปรรูปเป็นผลิตภัณฑ์ที่มีชื่อเสียง อย่างเช่นซอฟต์ครีมสูตรพิเศษ ทำจากนมชิโระบาระ (Shiro Bara Milk) ที่ได้รับความนิยมอย่างมากในจังหวัดทตโตะริ และขึ้นชื่อในเรื่องรสชาติที่ทั้งเข้มข้นและอร่อย นับว่าเป็นหนึ่งในเมนูที่ไม่ควรพลาด

	ค่ำ
	รับประทานอาหารค่ำ ณ ห้องอาหารโรงแรม (มื้อที่ 5) 

	ที่พัก
	DAISEN ONSEN HOTEL หรือเทียบเท่าระดับ 3 ดาว [♨]
(ที่นอนอาจเป็นแบบ เบาะฟุตง หรือ เตียง ขึ้นอยู่กับการจัดการของทางโรงแรม)
หลังจากทานอาหารค่า ให้ผ่อนคลายกับการแช่น้าจากแร่ธรรมชาติสไตล์ญี่ปุ่น

	วันที่สี่
	โคนันทาวน์ - พิพิธภัณฑ์ยอดนักสืบจิ๋วโคนัน(รวมค่าเข้าชม) - เมืองคุราโยชิ - โกดังกำแพงขาวคุราโยชิ - ชมใบไม้เปลี่ยนสี ณ สวนสาธารณะสวนอุซึบุกิ – อิออนมอลล์ ทตโตริ คิตะ

	เช้า
	รับประทานอาหารเช้า ณ ห้องอาหารของโรงแรม (มื้อที่ 6)

	
	นำท่านชม โคนันทาวน์ (Conan Town) หรือหมู่บ้าน Hokuei เป็นชนบทเล็ก ๆ ของจังหวัดทตโตริ (Tottori) แต่เดิมหมู่บ้านนี้เป็นเพียงพื้นที่ห่างไกล แต่หลังจากการ์ตูนโคนันมีชื่อเสียงโด่งดังเป็นพลุแตก ซึ่งเป็นบ้านเกิดของอาจารย์โกโชผู้เขียนการ์ตูนโคนัน มีการปรับปรุงภูมิทัศน์ของหมู่บ้านให้กลายเป็นแหล่งท่องเที่ยว ตลอดสองข้างทางมีหุ่นปั้นโคนันและสถานีรถไฟ รวมถึงพิพิธภัณฑ์ยอดนักสืบจิ๋วโคนัน Gosho Aoyama Manga Factory (รวมค่าเข้าชม) ขึ้นมาในปี พ.ศ. 2550 จึงเป็นที่นิยมทำให้นักท่องเที่ยวเข้ามาท่องเที่ยวกันอย่างต่อเนื่อง ให้ท่านได้เดินเล่นถ่ายรูปตามอัธยาศัย

	[image: ]

	กลางวัน
	รับประทานอาหารกลางวัน ณ ร้านอาหาร (มื้อที่ 7)

	
	นอกจากธรรมชาติสวยๆแล้ว จังหวัดทตโตริก็ยังมีย่านเมืองเก่าที่เคยรุ่งเรืองในสมัยเอโดะ เช่น ย่านเมืองเก่าของเมืองคุราโยชิ ที่เรียกได้ว่าเต็มไปด้วยเสน่ห์ความโบราณอย่างแท้จริง เพราะอาคารต่างๆได้รับการอนุรักษ์ไว้เป็นอย่างดี ยังคงเอกลักษณ์ในรูปแบบโบราณไว้ครบถ้วน พร้อมทั้งยังจะมีร้านค้าเก่าแก่บางร้านอายุเป็น 100 ปีให้ ได้ชิม ได้ช้อปปิ้งกันตลอดทาง พร้อมมีมุนถ่ายรูปสวยอีกมากมาย

	
	นำท่านชม โกดังกำแพงขาวคุราโยชิ (Kurayoshi White Wall Warehouses) ซึ่งอยู่ในเมืองคุราโยชิ (Kurayoshi) ในอดีตเคยเป็นเมืองปราสาทที่มีความเจริญรุ่งเรืองเป็นอย่างมาก ในขณะเดียวกันก็ยังคงหลงเหลือย่านที่มีภูมิทัศน์สวยงามและเปี่ยมไปด้วยบรรยากาศย้อนยุค หนึ่งในนั้นคือย่านโกดังกำแพงขาวคุราโยชิที่มีอายุราว 250 ปี ที่พำนักของเหล่าข้าราชการและซามูไรที่คอยคุ้มกันปราสาทอุตสึบุกิ (Utsubuki Castle) ในวันวาน ปัจจุบันกลายเป็นร้านรวงและบ้านเรือนของชาวเมืองคุราโยชิ แต่ยังคงเสน่ห์ของสถาปัตยกรรมเก่าแก่อันโดดเด่น ไม่ว่าจะเป็นกำแพงสีขาวสะอาดตา และกระเบื้องสีแดงอิฐที่เห็นกี่ครั้งก็รู้สึกอุ่นใจ นอกจากกำแพงสีขาว แน่นอนว่ายังมีทั้งบ้านเรือน ร้านค้าที่มีกลิ่นอายแบบย้อนยุค รวมถึงศาลเจ้าที่มีเสาไฟสีแดงสองข้างทาง ทำให้รู้สึกเหมือนได้ย้อนไปในสมัยมุโรมาจิเมื่อราว 500 ปีที่แล้ว

	เดินชมสวนอุซึบุกิ (Utsubuki Park) เปิดขึ้นในช่วงที่จักรพรรดิไทโช เสด็จเยี่ยมจังหวัดทตโตะริ (ประมาณ ปี ค.ศ. 1868 - 1912) สวนอุซึบุกิถือเป็นหนึ่งสัญลักษณ์ของเมืองคุระโยชิ สวนอุทสึบุกิเป็นสวนที่ได้รับเลือกให้เป็นสวนหนึ่งในร้อยที่มีจุดชมดอกซากุระที่สวยที่สุดในญี่ปุ่น และชมใบไม้เปลี่ยนสีในช่วงฤดูใบไม้ผลิ สวนแห่งนี้จะถูกย้อมด้วยสีแดงส้มทั้งสวน จึงถือเป็นหนึ่งในสวนในเมืองที่ดีที่สุดของญี่ปุ่น และยังเป็นจุดชมดอกไม้ที่สำคัญที่สุดในภูมิภาคซันอินที่กินอาณาบริเวณจังหวัดทตโตริ (ใบไม้เปลี่ยนสีขึ้นอยู่กับสภาพอากาศ)

	
	อิสระช้อปปิ้ง อิออนมอลล์ ทตโตริคิตะ ( Aeon Mall Tottori Kita) ห้างสรรพสินค้าที่มีสาขาอยู่ทั่วประเทศญี่ปุ่น มีร้านค้าที่หลากหลายมากกว่า 150 ร้าน เช่น MUJI, 100 yen shop, Sanrio store, Capcom games arcade , ร้านขายเครื่องกีฬา และซุปเปอร์มาร์เก็ตขนาดใหญ่ ให้ท่านได้เก็บจัดการลิสต์ของฝากมาจากคนที่บ้านได้อย่างครบครันเต็มที่

	เย็น
	อิสระรับประทานอาหารเย็นตามอัธยาศัย

	ที่พัก
	TOTTORI HOTEL AREA หรือเทียบเท่าระดับ 3 ดาว

	วันที่ห้า
	เนินทรายทตโตริ – เมืองโทโยโอกะ - ชมใบไม้เปลี่ยนสีปราสาทอิซุชิ - เมืองเกียวโต – 
ช้อปปิ้งถนนชิโจ

	เช้า
	รับประทานอาหารเช้า ณ ห้องอาหารภายในโรงแรม (มื้อที่ 8)

	
	นำท่านชม เนินทรายทตโตริ (Tottori Sand Dunes) ชมสิ่งมหัศจรรย์ที่มีมานานกว่า 30,000 ปี ซึ่งเป็นทะเลทรายที่มีความยาวตั้งแต่ด้านตะวันออกจรดด้านตะวันตกของพื้นที่ยาวกว่า 16 กิโลเมตร ความสวยงามที่ธรรมชาติได้บรรจงสร้างแนวคลื่นทรายที่เกิดจากแรงลมทะเล เป็นอีกหนึ่งทิวทัศน์ที่ไม่ควรพลาด

	ท่านเข้าสู่ อิซุชิ (Izushi) เมืองโทโยโอกะ (Toyooka) แต่เดิมเป็นเมืองค้าขายรอบปราสาทอันคึกคัก อิซุชิ (Izushi) เมืองโทโยโอกะ (Toyooka) แต่เดิมเป็นเมืองค้าขายรอบปราสาทอันคึกคัก 

	[bookmark: _Hlk181000633]นำท่านชม ปราสาทอิซุชิ (Izushi Castle) ตั้งอยู่ตรงเชิงเขา ที่นี่เคยเป็นตำหนักของไดเมียว ก่อนที่จะถูกพังทลายในช่วงต้นยุคเมจิ ปัจจุบันหอคอยของปราสาท สะพานและประตูได้รับการบูรณะอย่างงดงาม พอเดินเข้ามาในบริเวณเมืองปราสาทอิซุชิ ก็จะเห็นหอนาฬิกาสีดำคลาสสิกตั้งเด่นเป็นสง่าอยู่ท่ามกลางธรรมชาติที่สวยงาม หอนาฬิกานี้มีชื่อว่า “ชินโคโระ (Shinkorou)”จุดนี้ถือเป็นแลนด์มาร์คที่สำคัญของเมืองปราสาทอิซุชิเลยก็ว่าได้ เพราะเป็นหอนาฬิกาที่เก่าแก่ที่สุดเป็นอันดับสองในญี่ปุ่น พอเดินเขาผ่านเส้นทางธรรมชาติมาถึงศาลเจ้าอินาริที่มีเสาโทริอิสีแดงเรียงรายก็จะมองเห็นวิวเมืองอิซุชิทั้งเมืองเลย เป็นจุดชมวิวยอดนิยมที่ห้ามพลาด (ใบไม้เปลี่ยนสีขึ้นอยู่กับสภาพอากาศ)

	กลางวัน
	รับประทานอาหารกลางวัน ณ ร้านอาหาร (มื้อที่ 9)

	
	เดินทางสู่ เมืองเกียวโต (Kyoto) ซึ่งในอดีตเคยเป็นเมืองหลวงของประเทศญี่ปุ่น และยาวนานที่สุด คือตั้งแต่ปี ค.ศ. 794 จนถึง 1868 ร่วม ๆ 1,100 ปีเลยทีเดียว เมืองเกียวโตจึงเป็นเมืองที่มีสถานที่สำคัญ ๆ ที่เต็มไปด้วยประวัติศาสตร์และวัฒนธรรมดังเดิมของญี่ปุ่น

	
	อิสระช้อปปิ้งถนนชิโจ (Shijo Street) เป็นแหล่งช้อปปิ้งหลักของเมืองเกียวโต ที่มีห้างสรรพสินค้าชื่อดังอย่าง Daimaru และ Takashimaya ตั้งอยู่ นอกจากนี้ยังเชื่อมต่อกับย่านช้อปปิ้งอื่นๆ ที่น่าสนใจ ได้แก่ ถนนชินเคียวโกกุ (Shinkyogoku) และ ถนนเทะระมะชิ (Teramachi) ซึ่งเป็นถนนคนเดินในร่มที่มีร้านค้ามากมาย รวมถึง ตลาดนิชิกิ (Nishiki Market) ที่อยู่ใกล้เคียง ซึ่งเป็นตลาดเก่าแก่ที่ขายอาหารสดและของพื้นเมือง

	เย็น
	อิสระรับประทานอาหารเย็นตามอัธยาศัย

	ที่พัก
	KYOTO HOTEL AREA หรือเทียบเท่าระดับ 3 ดาว

	วันที่หก
	กิจกรรมชงชา – RINKU PREMIUM OUTLET - โอซาก้า (สนามบินคันไซ) – กรุงเทพฯ (สนามบินสุวรรณภูมิ) (TG673 : 17.25-22.00)

	เช้า 
	รับประทานอาหารเช้า ณ ห้องอาหารภายในโรงแรม (มื้อที่ 10)

	
	นำท่านร่วมทำ กิจกรรมชงชา โดยการชงชาตามแบบญี่ปุ่นนั้น มีขั้นตอนมากมาย เริ่มตั้งแต่การชงชา การจับถ้วยชา และการดื่มชา ทุกขั้นตอนนั้นล้วนมีขั้นตอนที่มีรายละเอียดที่ประณีตและสวยงามเป็นอย่างมาก และท่านยังมีโอกาสได้ลองชงชาด้วยตัวท่านเองอีกด้วย ซึ่งก่อนกลับให้ท่านอิสระเลือกซื้อของที่ฝากของที่ระลึกตามอัธยาศัย

	เดินทางสู่ โอซาก้า (Osaka) เมืองที่มีขนาดเศรษฐกิจใหญ่เป็นอับดับสอง และมีประชากรมากเป็นอันดับสามของประเทศญี่ปุ่น ตั้งอยู่ในภูมิภาคคันไซบนเกาะฮนซู ในเขตจังหวัดโอซากะ

	กลางวัน
	อิสระรับประทานอาหารกลางวันตามอัธยาศัย

	อิสระช้อปปิ้ง ริงค์กุ พรีเมียม เอาท์เล็ท (RINKU PREMIUM OUTLET) แหล่งช้อปปิ้งขนาดใหญ่ ที่มีการออกแบบให้ดูเหมือนกับรีสอร์ทโดยได้แรงบันดาลใจมาจากเมืองท่าชาร์ลสตันอันมีประวัติศาสตร์ของอเมริกาและมีร้านค้าถึง 150 ร้านที่พร้อมให้ท่านได้เดินเข้าไปเลือกซื้อของ ทั้งสินค้าแบรนด์เนมของญี่ปุ่น หรือ ของต่างชาติ เช่น Prada , Burburry , Coach , Nike , Adidas , Dior , Hugo boss , Levi’s ฯลฯ

	
	สมควรแก่เวลาเดินทางนำท่านเดินทางสู่ สนามบินคันไซ

	
	นำทุกท่านทำการ CHECK IN และโหลดสัมภาระ เพื่อเดินทางกลับสู่ประเทศไทย

	17.25 น.
	ออกเดินทางสู่ กรุงเทพฯ โดยสายการบินไทย เที่ยวบินที่ TG673
(สายการบินมีบริการอาหารและเครื่องดื่มบนเครื่อง)

	22.00 น.
	เดินทางถึง สนามบินสุวรรณภูมิ กรุงเทพฯ โดยสวัสดิภาพ พร้อมความประทับใจ

